Cynllun grantiau bach yw Cronfa Cydlyniant Cymunedol Gogledd Orllewin Cymru a gall gynnig cyfleoedd i grwpiau cymunedol trydydd sector gyflawni gwaith, hyrwyddo cydlyniant a mynd i’r afael â thensiynau cymunedol. Mae’n gyfle i sefydliadau ymgeisio am gyllid o rhwng £500 a £5,000 i sicrhau fod elfennau o Gydlyniant Cymunedol yn cael eu gwreiddio ym mhob cymuned.

Rydym yn croesawu ceisiadau am ddigwyddiadau/gweithgareddau neu ddeunydd ysgrifenedig ategol sy’n hyrwyddo a meithrin cydlyniant mewn cymunedau yn siroedd Ynys Môn, Gwynedd a Chonwy.

Bydd y gronfa hon yn cael ei gweinyddu gan y Tîm Cydlyniant Cymunedol ar gyfer Gogledd Orllewin Cymru. Gellir anfon unrhyw ymholiadau am y grant at y Tîm Cydlyniant Cymunedol at cydlyniantcymunedol@ynysmon.gov.uk neu communitycohesion@anglesey.gov.uk

Dim ond unwaith y caniateir i grwpiau unigol ymgeisio, ond mae croeso i unrhyw grŵp gydweithio gyda sefydliad arall i lunio cais ar y cyd.

**Dylid anfon ffurflenni cais wedi’u cwblhau ar e-bost at:**

**cydlyniantcymunedol@ynysmon.gov.uk** neu **communitycohesion@anglesey.gov.uk** **erbyn dim hwyrach na 09/09/2024.**

Er mwyn bod yn gymwys i ymgeisio, mae’n rhaid i’r ymgeisydd fod yn sefydliad gwirfoddol neu grŵp cymunedol sydd wedi ei gyfansoddi a’i sefydlu, ac mae’n rhaid cael cyfrif banc neu gyfrif cymdeithas adeiladu yn enw’r sefydliad, neu fod â sefydliad lletyol sy’n fodlon derbyn yr arian ar eu rhan *(ni wneir taliadau i unigolion)*. Ni dderbynnir ceisiadau gan unigolion.

**Amcanion y Cais:**

Mae’n rhaid i geisiadau gefnogi ymgyrchoedd, herio camsyniadau, creu lleoedd diogel, hyrwyddo negeseuon cadarnhaol i ddathlu amrywiaeth, a/neu gefnogi’r ddeddfwriaeth a’r polisïau canlynol gan Lywodraeth Cymru.

* Deddf Llesiant Cenedlaethau’r Dyfodol
* Y Ddyletswydd Economaidd-Gymdeithasol
* Cenedl Noddfa
* Cymraeg 2050
* Cynllun Gweithredu Cymru Wrth-Hiliol
* Cynllun Gweithredu LHDTC+

Mae’n rhaid i geisiadau ddangos costau rhesymol ar gyfer cynnal gweithgareddau, ac mae’n rhaid profi unrhyw wariant yn gysylltiedig â’r holl gostau.

Gallai enghreifftiau o ddigwyddiadau neu ymgyrchoedd gynnwys dod â phobl o wahanol gefndiroedd at ei gilydd, hyrwyddo amrywiaeth ddiwylliannol, ymgyrchoedd a chodi ymwybyddiaeth o Gydlyniant Cymunedol.

**Dalier Sylw:** Mae’n rhaid i sefydliadau gadw cofnodion a chadw derbynebau ac anfonebau mewn perthynas ag arian sy’n cael ei wario, er mwyn caniatáu i archwilwyr mewnol yr awdurdod lleol perthnasol, neu archwilwyr allanol, gael eu gweld os bydd angen.

**Beth sy’n digwydd nesaf:** Byddwch yn cael eich hysbysu am ganlyniad eich cais trwy e-bost ar **30/09/2024**, neu’n fuan wedi hynny.

**Ceisiadau llwyddiannus:** Bydd angen i chi gyflwyno adroddiad cwblhau prosiect byr, ynghyd â rhestr a chopïau o anfonebau’r prosiect ac unrhyw dderbynebau, erbyn dim hwyrach na **01/03/2025**. **Bydd y taliad cael ei wneud fel ôl-daliad**, oni bai bod yna amgylchiadau arbennig, a bydd hynny’n cael ei benderfynu yn ôl disgresiwn y Cydlynydd Cydlyniant Cymunedol Rhanbarthol.

|  |  |  |
| --- | --- | --- |
| **1.** | **Enw a chyfeiriad llawn y grŵp/sefydliad cymunedol:** |  |
| **2.** | **Enw’r cyswllt allweddol:** |  |
| **3.** | **Cyfeiriad e-bost:** |  |
| **4.** | **Rhif ffôn:** |  |
| **5.** | **Pa ddigwyddiad/gweithgaredd/ deunydd ysgrifenedig ydych chi’n ei gynllunio? (dim mwy na 500 gair)** |  |
| **6.** | **Sut fydd eich digwyddiad/gweithgaredd / deunydd ysgrifenedig yn bodloni un neu fwy o’r amcanion canlynol? (dim mwy na 300 gair)*** Deddf Llesiant Cymunedau’r Dyfodol
* Y Ddyletswydd Economaidd-Gymdeithasol
* Cenedl Noddfa
* Cymraeg 2050
* Cynllun Gweithredu Cymru Wrth-Hiliol
* Cynllun Gweithredu LHDTC+
 |  |
| **7.** | **Sut fyddwch chi’n hyrwyddo’r digwyddiad/gweithgaredd sy’n cael ei ariannu?** |   |
| **8.** | **Pryd ac ymhle fydd eich gweithgareddau arfaethedig yn digwydd?** |  |
| **9.** | **Cyfanswm Costau’r Prosiect (dylech gynnwys dyfynbrisiau ar gyfer unrhyw eitemau):** |  |
| **10.** | **Y swm y gofynnir amdano o’r Gronfa Cydlyniant Cymunedol:****Dylid cynnwys rhestr o eitemau fydd yn cael eu prynu (nid yw costau staff na chostau adeilad parhaus yn gymwys)** |  |
| **11.** | **Ydych chi wedi gwneud cais i unrhyw gyrff ariannu eraill tuag at y digwyddiad/gweithgaredd hwn?** |  |